Aalborg Zoologiske Have er den eneste zoo i Danmark, hvor man må tage hunden med på spadseretur blandt de andre dyr. Derfor sætter dyreparken i Kristi Himmelfartsferien fokus på hunden og dens egenskaber. Der vil blandt andet være mulighed for at se politihunde, førerhunde og narkohunde i aktion, ligesom der vil være forskellige foredrag om hundelivet i alle afskygninger - også om de hunde, der lever vildt i naturen. Når man er blevet dus med dyrene, kan man opleve komikerne Monrad og Rislund kommentere direkte agility, når Dansk Agility Forening Aalborg holder opvisning om søndagen. Se" target="_blank">http://www.aalborgzoo.dk/4CB3BC22-2231-4EE5-9D0B-15085C9A6A8C.W5Doc?id=87CAA94E-B7BE-4EDF-8FB6-0DF39BE6D09F"> Se hele programmet på Aalborg Zoos hjemmeside

Referat:
I går startede Aalborg Zoos kampagne for hunden i dyreparken.